Előterjesztés

a Közgyűlés részére

Tisztelt Közgyűlés!

A **Magyar Állam** kizárólagos tulajdonosa a Budapest XI. kerület belterület 5063 helyrajzi számú, természetben 1118 Budapest, Mányoki út 9. (Ménesi út 5.) szám alatt található, ***kivett egyetem megnevezésű ingatlannak*** (továbbiakban: Ingatlan). Az Ingatlan vagyonkezelője – a jelen előterjesztés ***1. számú mellékletét*** képező *Tulajdoni lap* szerint – a **Nemzeti Közszolgálati Egyetem** (továbbiakban: NKE).

Az Ingatlan az **Államigazgatási Főiskola** (jogutódja a Nemzeti Közszolgálati Egyetem) és **Budapest Főváros Tanácsa VB** (jogutódja Budapest Főváros Önkormányzata) közös beruházásában készült el. Az elkészült épület vagyonkezelője az Államigazgatási Főiskola lett. Az Államigazgatási Főiskola és Budapest Főváros Tanácsa VB között (továbbiakban: Felek) 1980. december 1-jén létrejött – többször módosított - ***Megállapodás*** (***2. számú melléklet***) szerint a beruházási érték ellenében a Fővárosi Tanácsot 166 m2 terület (továbbiakban: Ingatlanrész) vonatkozásában használati jog illeti meg az Ingatlanon. A használati jog az ingatlan-nyilvántartásba nem került bejegyzésre.

A 2007. március 22-én kelt ***Emlékeztetőben*** (***3. számú melléklet***) rögzítettek szerint a Felek az Ingatlan területén belül, azonos területű, azonban az épület eltérő szintjein történő helyiségcserékben állapodtak meg, mely a használati jogot nem érintette. Az így megállapított Ingatlanrészt Budapest Főváros Főpolgármesteri Hivatal (továbbiakban: Főpolgármesteri Hivatal) Humán Erőforrás Menedzsment Főosztályának munkatársai használták a Főpolgármesteri Hivatal munkatársai részére nyújtott oktatási feladatok lebonyolítása céljából.

Magyarország Kormányának 2013. december 11-ei ülésén döntés született a NKE Budapest XI., Ménesi úti ingatlanának jövőbeli hasznosításáról. A Nemzeti Fejlesztési Miniszter – a korábbi Közigazgatási és Igazságügyi Miniszter kezdeményezésére – felkérte a Magyar Nemzeti Vagyonkezelő Zrt-t (továbbiakban: MNV Zrt.) a szükséges intézkedések megtételére annak érdekében, hogy a NKE elhelyezését elősegítő egységes, vagyonkezelői és használói jogviszony kialakítása céljából a Budapest Főváros Önkormányzata használati jogának megváltására sor kerülhessen. ***(4. számú melléklet)***

A döntés végrehajtásaként a **Kormány** meghozta a rendkívüli kormányzati intézkedésekre szolgáló tartalékból történő előirányzat-átcsoportosításról és egyes kormányhatározatok módosításáról szóló **1052/2014. (II.11.) határozatát**, mellyel forrást biztosított az NKE egységes elhelyezéséhez szükséges intézkedések megtételéhez, akként, hogy 91 millió forintos átcsoportosításról döntött az MNV Zrt. részére, ennek részeként pedig **45,2 millió forint szolgál** Budapest Főváros Önkormányzata Ingatlanon fennálló **használati jogának megváltására**. A **Kormány meghozta** a Nemzeti Közszolgálati Egyetemnek a Ludovika-projekt keretében érintett ingatlanjai helyzetének rendezéséről, valamint az ehhez szükséges források biztosításáról szóló **1246/2016. (V.18.) számú határozatát**, mellyel **forrást biztosított a Nemzeti Közszolgálati Egyetem** egységes elhelyezéshez szükséges intézkedések megtételéhez, így megnyílt a lehetősége **Budapest Főváros Önkormányzata Ingatlanon fennálló használati jogának megváltására**. ***(5. számú melléklet)***

A Főpolgármesteri Hivatal – a munkatársak oktatása céljára igénybe vett – Ingatlanrészt időközben átadta az NKE részére, és intézkedett a Közigazgatás-tudományi Kar tulajdonában lévő tárgyi eszközök, valamint épülettartozéknak minősülő beépített bútorzat NKE részére történő átadásáról, illetve az Ingatlanrészen található és a Főpolgármesteri Hivatal tulajdonát képező tárgyi eszközöknek a 1052 Budapest, Városház utca 9-11. szám alatti épületébe történő elszállításáról, melyről jegyzőkönyv készült. Az Ingatlanrész vonatkozásában területarányos üzemeltetési hozzájárulás fizetési kötelezettsége a Főpolgármesteri Hivatalnak már nem áll fenn, mely havonta bruttó 210.690,- Ft összegű kifizetést jelentett. Az NKE nyilatozatot adott ki arra vonatkozóan, hogy a Főpolgármesteri Hivatalnak az Ingatlanrész használatából adódó szolgáltatási és közmű díj tartozása nem áll fenn, és vele szemben további követelésük nincsen. (***6. számú melléklet)***

A Budapest Főváros Önkormányzata részére az Ingatlanon fennálló 166 m2 nagyságú **ingatlanrész használati jog értéke** a Budapest Főváros Vagyonkezelő Központ Zrt. által 2016. június 14.-én készített Ingatlanvagyon-értékelés szerint **35.560.000,- Ft + ÁFA,** azaz harmincötmillió-ötszázhatvanezer Forint + ÁFA. ***(7. számú melléklet)***

A Budapest Főváros Önkormányzata használati jogának – a szakvélemény szerinti összegű – ellenérték fejében történő megváltására irányuló ***Megállapodás-****tervezete* a ***8. számú mellékletként*** került becsatolásra.

Jelen előterjesztésben javaslatot teszek a Tisztelt Közgyűlés részére a használati jog szakvélemény szerint megállapított 35.560.000,- Ft + 9.601.200,- Ft általános forgalmi adó, összesen bruttó 45.161.200,- Ftellenérték fejében történő megváltására irányuló Megállapodás jóváhagyására és megkötésére, valamint kapcsolódó előirányzatok a Költségvetési rendeleten történő átvezetésére úgy, hogy a használati jog ellenértékéből befolyó bevétel tervbe vétele érdekében megemelésre kerüljön a „851701 Egyéb vagyoni értékű jog értékesítéséből származó bevétel” cím bevételi előirányzata 45.161 ezer Ft-tal, ebből felhalmozási bevétel (egyéb vagyoni értékű jog értékesítéséből származó bevétel) 35.560 ezer Ft, működési bevétel (kiszámlázott általános forgalmi adó) 9.601 ezer Ft. Ezzel egyidejűleg megemelésre kerül a „845201 2016. évi költségvetésben nem tervezett feladatok kerete” cím kiadási, azon belül az önkormányzati beruházások előirányzata 35.560 ezer Ft-tal, továbbá a „841101 Pénzügytechnikai feladatok” cím kiadási, azon belül a dologi kiadások (többi dologi kiadás) előirányzata 9.601 ezer Ft-tal.

Kérem a Tisztelt Közgyűlést a jelen előterjesztés megtárgyalására és a határozati javaslatok jóváhagyására.

Határozati javaslat

A Fővárosi Közgyűlés úgy dönt, hogy:

**jóváhagyja és megköti** Budapest **Főváros Önkormányzata és a Nemzeti Közszolgálati Egyetem között,** Budapest Főváros Önkormányzata Budapest XI. kerület, 5063 helyrajzi számú, természetben 1118 Budapest, Mányoki út 9. (Ménesi út 5.) szám alatti ingatlanon fennálló **használati jogának ellenérték fejében történő megváltására irányuló** **Megállapodást** az előterjesztés ***8. számú melléklete*** szerinti tartalommal, és felkéri a Főpolgármestert annak aláírására. Felkéri továbbá a Főpolgármestert, hogy gondoskodjon a vagyonelem Fővárosi Önkormányzat nyilvántartásaiból történő törléséről.

határidő: döntést követő 60 nap

felelős: főpolgármester

a használati jog ellenértékéből befolyó bevétel tervbe vétele érdekében megemeli a „851701 Egyéb vagyoni értékű jog értékesítéséből származó bevétel” cím bevételi előirányzatát 45.161 ezer Ft-tal, ebből felhalmozási bevétel (egyéb vagyoni értékű jog értékesítéséből származó bevétel) 35.560 ezer Ft, működési bevétel (kiszámlázott általános forgalmi adó) 9.601 ezer Ft. Ezzel egyidejűleg megemeli a „845201 2016. évi költségvetésben nem tervezett feladatok kerete” cím kiadási, azon belül az önkormányzati beruházások előirányzatát 35.560 ezer Ft-tal, továbbá a „841101 Pénzügytechnikai feladatok” cím kiadási, azon belül a dologi kiadások (többi dologi kiadás) előirányzatát 9.601 ezer Ft-tal.

felkéri a Főpolgármestert az előirányzat módosításról szóló döntés költségvetési rendeleten történő átvezetésére.

határidő: soron következő rendeletmódosítás

 felelős: főpolgármester

Határozathozatal módja:

Az 1., és 3. határozati javaslat meghozatalához egyszerű, a 2. határozati javaslat meghozatalához minősített szavazattöbbségszükséges.

Budapest, 2016. ………………… ” .”

|  |  |  |
| --- | --- | --- |
|  |  | **Dr. Bagdy Gábor**főpolgármester-helyettes |

|  |
| --- |
| Láttam: |
| Sárádi Kálmánné dr.főjegyző |

mellékletek:

1. Tulajdoni lap
2. Államigazgatási Főiskola és Budapest Főváros Tanácsa VB között 1980. december 1-jén létrejött – többször módosított - Megállapodás
3. Emlékeztető
4. Közgazdasági és Igazságügyi, valamint Nemzeti Fejl. Miniszter levelezés
5. 1052/2014. (II.11.) és 1246/2016. (V.18.)Kormányhatározat
6. NKE nyilatkozata tartozásmenetességről
7. Ingatlanvagyon Értékelés BFVK Zrt. 2016.június 14.
8. Megállapodás